tomron87/hebrew-wikipedia-sentences-corpus huggingface dataset:
בעוד שמוצרים אלה מוצעים ללקוחות ללא תשלום, G Suite מוסיפה תכונות ספציפיות לעסק כגון כתובות דואר אלקטרוני מותאמות אישית בדומיין שלך (@yourcompany.com), נפח אחסון של 30GB לפחות עבור מסמכים ודואר אלקטרוני וכן תמיכה בדואר אלקטרוני ובטלפון 24 שעות ביממה, 7 ימים בשבוע.
בתור פתרון מחשוב ענן, היא מציעה גישה אחרת לעומת תוכנות פרודוקטיביות עבור משרד שמוכנות לשימוש מיידי על ידי אחסון פרטי הלקוח ברשת המאובטחת של מרכזי הנתונים, של Google, לעומת אחסון בשרתים הרגילים הנמצאים בארגונים.
לפי Google, נכון לינואר 2017, למעלה מ-3 מיליון עסקים משתמשים ב-G Suite, כולל 60 אחוז מהחברות הרשומות ב-Fortune 500. בנוסף, ל-G Suite for Education יש מעל ל-70 מיליון משתמשים ברחבי העולם.
10 בפברואר 2006 - Google השיקה את הבדיקה 'Gmail עבור הדומיין שלך' ב- San Jose City College (המכללה העירונית של סן חוסה), לאירוח חשבונות Gmail בעלי כתובות הדומיין של SJCC וכלי ניהול לניהול חשבון.
28 באוגוסט 2006 - Google השיקה את Google Apps for your Domain, חבילת יישומים עבור ארגונים.
החבילה הוצעה ללא תשלום כמוצר בטא, וכללה את Gmail, Google Talk, יומן Google, ו-Google Page Creator שהוחלף על ידי Sites.
Dave Girouard, בזמנו סגן נשיא ומנכ"ל חטיבת Enterprise של Google, הדגיש את היתרונות ללקוחות עסקיים: "ארגונים יכולים לאפשר ל-Google להיות המומחית בתחום של אספקת דואר אלקטרוני, העברת הודעות באיכות גבוהה ושירותים מבוססי-אינטרנט אחרים תוך שהיא מתמקדת בצורכי המשתמשים ובצורכי העסק היומיומיים."
אוקטובר 10, 2006 - הוכרז על השקת מהדורה לבתי הספר, הידועה בשם Google Apps for Education
22 בפברואר 2007 - Google הכריזה על המהדורה המתקדמת של Google Apps, שהציעה נפח אחסון גדול יותר (10GB לחשבון) לעומת המהדורה המתקדמת של Google Apps, ממשקי API לשילוב עסקי, והסכם רמת שירות המבטיח 99.9% זמן פעולה.
עלות המהדורה החדשה עמדה על $50 לחשבון משתמש לשנה.
על-פי הנתונים של Google, בין המקדימים להטמיע את המהדורה המתקדמת של Google Apps נמנו פרוקטר אנד גמבל, קבוצת רופאי ילדים San Francisco Bay Pediatrics, ו-Salesforce.com.
25 ביוני 2007 - Google הוסיפה ל-Google Apps כמה תכונות, לרבות העברת דואר אלקטרוני, המאפשרת ללקוחות להעביר נתוני דואר אלקטרוני קיימים משרת IMAP.
על-פי מאמר שהתפרסם ב-ZDNet, Google Apps הציעה כעת כלי למעבר מה שרת Exchange ו-Lotus Notes הפופולריים, ובכך מיצב את Google כחלופה למיקרוסופט ול-IBM.
3 באוקטובר 2007 - חודש לאחר הרכישה של Postini, Google הכריזה על כך שאפשרויות האבטחה והתאימות של חברת הסטארט אפ נוספו למהדורה המתקדמת של Google Apps.
הלקוחות קיבלו כעת את האפשרות להגדיר בצורה טובה יותר את סינון הספאם והנגיף, ליישם מדיניות שמירה, לשחזר את ההודעות שנמחקו ולהעניק למנהלי מערכת גישה לכל חשבונות הדואר האלקטרוני.
26 בפברואר 2008 - Google הציגה את Google Sites, כלי פשוט וחדש של Google Apps ליצירת רשתות אינטראנט ואתרי אינטרנט עבור צוותים.
9 ביוני 2010 - Google השיקה את Google Apps Sync עבור מיקרוסופט אאוטלוק, יישום plugin המאפשר ללקוחות לסנכרן את פרטי הדואר האלקטרוני, לוח השנה, ואנשי הקשר שלהם בין אאוטלוק ל-Google Apps.
7 ביולי 2010 - Google הכריזה על כך שהשירותים הכלולים ב-Google Apps—Gmail, יומן Google, Docs, ו-Google Talk אינם בגרסת בטא.
9 במרץ 2010 - Google פתחה את Google Apps Marketplace, חנות מקוונת ליישומים עסקיים של צד שלישי בשילוב עם Google Apps כדי לאפשר למשתמשים ולתוכנות לנהל עסקים בענן.
בין הספקים שהשתתפו ניתן לראות את אינטואיט, Appirio, ו-Atlassian.
26 ביולי 2010 - Google הציגה את Google Apps for Government, מהדורה של Google Apps שתוכננה לענות על הצרכים הייחודיים של המגזר הציבורי בתחומי האבטחה והמדיניות.
בנוסף, הוכרז על כך ש-Google Apps הפכה לחבילה הראשונה של יישומי הענן שקיבלה אישור והסמכה במסגרת החוק הפדרלי לניהול אבטחת מידע (FISMA).
26 באפריל 2011 - כחמש שנים לאחר השקת Google Apps, הכריזה Google על כך שארגונים המונים למעלה מ-10 משתמשים לא יוכלו יותר לקבל את המהדורה החינמית של Google Apps.
הארגונים יצטרכו להירשם לקבלת הגרסה בתשלום, המוכרת כעת בשם Google Apps for Business.
כמו כן הוצגה תוכנית גמישה, שמקנה ללקוחות את האפשרות לשלם $5 למשתמש בחודש ללא התחייבות חוזית.
28 במרץ 2012 - Google השיקה את כספת, שירות אופציונלי של גילוי אלקטרוני ואחסון בארכיון עבור הלקוחות של Google Apps for Business customers.
24 באפריל 2012 - Google הציגה את Drive, פלטפורמה לאחסון ושיתוף קבצים.
כל משתמש של Google Apps for Business קיבל 5GB של נפח אחסון ב-Drive, עם האפשרות לרכוש נפח נוסף.
המתעניינים בתחום ציינו ש-Google נכנסה כעת לשוק האחסון בענן ומתחרה בשחקנים כגון Dropbox ו-Box.
6 בדצמבר 2012 - Google הכריזה על כך שהגרסה החינמית של Google Apps לא תהיה זמינה יותר עבור לקוחות חדשים.
13 במאי 2013 - Google הגדילה את מכסת האחסון ב-Drive עבור הלקוחות של Google Apps.
Google שילבה בין 25GB ב-Gmail ו-5GB ב-Drive, ובכך הגדילה את הנפח הכולל ל-30GB למשתמש כדי שניתן יהיה להשתמש בו בכל המוצרים של Apps לרבות Gmail ב-Drive.
10 במרץ 2014 - Google השיקה את תוכנית ההפניה של Google Apps, המציעה למשתתפיה בונוס הפניה בסך $15 על כל משתמש חדש של Google Apps שהם מפנים.
25 ביוני 2014 - Google הציגה את Drive, הצעה חדשה במסגרת Google Apps הכוללת שטח ללא הגבלה לאחסון קבצים, דיווח מתקדם על ביקורת, פקדי אבטחה חדשים בעלות של $10 למשתמש לחודש.
2 בספטמבר 2014 - Google Enterprise, מחלקת המוצרים העסקיים של החברה, קיבלה את השם הרשמי Google for Work.
"המטרה מעולם לא הייתה ליצור 'עסק ארגוני מסורתי' —רצינו ליצור שיטת עבודה חדשה," הסביר Eric Schmidt, יושב ראש בכיר ב-Google.
"הגיע הזמן להתאים את השם לשאיפות שלנו." כדי לשקף את השינוי הגדול, שמה של Google Apps for Business שונה ל-Google Apps for Work.
14 בנובמבר 2014 - במהדורה החינמית של Google Apps אין תמיכה בדומיינים משניים.
המהדורה החינמית של Google Apps תומכת בכינויים של דומיינים בלבד.
29 בספטמבר 2016 - השם של החבילה שונה ל-G Suite.
פרט לכספת, כל המוצרים כלולים בתוכנית הבסיסית, העולה $5 למשתמש לחודש או $50 למשתמש לשנה.
חבילת הפרימיום, G Suite Business, כוללת את הכספת בנוסף לאחסון ללא הגבלה, והיא זמינה בעלות של $12 למשתמש לחודש.
שירות Gmail, שהושק לראשונה כמהדורה מוגבלת ב-1 באפריל 2004, הפך לשירות הדואר האלקטרוני המבוסס רשת הפופולרי ביותר בעולם.
השירות החל להיות זמין ללקוחות החל מ-2007. נכון לשנת 2023 לשירות יש למעלה מ 1.8 מיליארד משתמשים רשומים.
הגרסה החינמית של Gmail המיועדת ללקוחות פרטיים נתמכת על ידי מודעות טקסט המתייחסות לתוכן של הודעות הדואר האלקטרוני של האנשים.
התכונות הפופולריות כוללות נפח אחסון של 15GB, שיחות שמפוצלות לשרשור, יכולות חיפוש חזקות וממשק דמוי יישום.
אף שהשירות דומה לגרסה החינמית, Gmail במסגרת G Suite מוסיף כמה תכונות שנועדו למשתמשים עסקיים.
דואר אלקטרוני מותאם אישית הכולל את שם הדומיין של הלקוח (@yourcompany.com)
זמן פעילות מובטח בשיעור של 99.9% עם זמן השבתה מתוכנן בשיעור של 0% לצורך תחזוקה
נפח אחסון של 30GB או ללא הגבלה משותף עם Drive, בהתאם לתוכנית
שירות לקוחות 24 שעות ביממה, 7 ימים בשבוע
Google Apps Sync עבור מיקרוסופט אאוטלוק
שירות הסנכרון ואחסון הקבצים של Google הושק ב-24 באפריל 2012, לפחות שש שנים לאחר שהשמועות הראשונות על המוצר החלו להתפשט.
הכרזתה הרשמית של Google תיארה את Drive כ"מקום שבו ניתן ליצור, לשתף, לעבוד בשיתוף פעולה ולשמור את כל הפריטים שלכם".
בעזרת Drive, משתמשים יכולים להעלות לענן קבצים מכל סוג, לשתף אותם עם אחרים, ולגשת אליהם מכל מחשב, מחשב לוח, או טלפון חכם.
משתמשים יכולים לסנכרן קבצים בין המחשב שלהם לענן בעזרת יישום לשולחן העבודה עבור Mac ומחשב אישי.
יישום זה יוצר תיקייה מיוחדת במחשב שלהם וכל השינויים שנעשו בקבצים מסתנכרנים ב-Drive, ברשת ובין התקנים.
הגרסה של Drive, המיועדת ללקוחות פרטיים, כוללת נפח אחסון של 15GB שמחולק בין Gmail, Drive ו-Google+ Photos.
כחלק מ-Drive ,G Suite כולל תכונות נוספות שמיועדות לשימוש עסקי.
נפח אחסון של 30GB או ללא הגבלה משותף עם Gmail, בהתאם לתוכנית
פקדים לשיתוף המאפשרים לשמור על פרטיות הקבצים עד שהלקוחות יחליטו לשתף אותם
G suite כוללת כלי עריכה מקוונים ליצירת מסמכי טקסט תבנית קובץ מסמך, גיליונות אלקטרוניים, מצגות וסקרים.
ערכת הכלים הושקה לראשונה ב-11 באוקטובר 2006, כ-Google Docs & Spreadsheets.
Docs, Sheets, Slides, ו-Forms פועלים בכל דפדפן או בכל התקן נייד המותאם לשימוש באינטרנט.
ניתן לשתף ולערוך באופן משותף מסמכים, גיליונות אלקטרוניים, מצגות וסקרים, וכן להעיר עליהם בזמן אמת.
תכונות נוספות כוללות היסטוריית מהדורות ללא הגבלה השומרת על בטיחות השינויים במקום אחד וגישה לא מקוונת המאפשרת לאנשים לעבוד על המסמכים שלהם ללא חיבור לאינטרנט.
ב-25 ביוני 2014, Google הציגה אפשרות עריכה של התבנית המקורית לקובצי Microsoft Office ב-Google Docs, Sheets, ו-Slides.
עיתונאי האתר Mashable חזר על הנאמר במאמרים אחרים וכתב: "Google מציבה באופן ברור את היישומים שלה כפתרון משתלם יותר עבור חברות הזקוקות לערוך מדי פעם קובצי Office."
Sites, שהושק ב-28 בפברואר 2008, מאפשר לאנשים ליצור ולערוך דפי אינטרנט גם אם אינם שולטים ב-HTML או בעיצוב אתר אינטרנט.
אנשים יכולים לבנות אתרים מההתחלה או עם תבניות, להעלות תוכן כגון תמונות וסרטוני וידאו, ולשלוט בהרשאות גישה על ידי בחירה באנשים שיכולים להציג ולערוך כל דף.
Sites הושק כחלק מחבילת Google Apps בתשלום אך הפך במהרה לזמין גם עבור צרכנים.
לקוחות עסקיים משתמשים ב-Sites לבניית אתרי פרויקט, אתרי אינטראנט עבור החברה, ואתרי אינטרנט לשימוש ציבורי.
שירות היומן המקוון של Google, שתוכנן לשילוב עם Gmail, הושק לקהל הצרכים ב-13 באפריל 2006. השירות משתמש בתקן של לוח שנה (יישום) לעבודה עם יישומי יומן אחרים.
היומן המקוון של Google הוא יומן מקוון משולב שניתן לשתף שמיועד עבור צוותים.
עסקים יכולים ליצור יומני צוות ספציפיים ולשתף אותם ברחבי החברה.
ניתן להקצות יומנים לאדם אחר לצורך ניהול יומן ואירועים ספציפיים.
בנוסף, אנשים יכולים להשתמש ביומן Google כדי לראות אם חדרי ישיבות או משאבים משותפים פנויים ולהוסיף אותם לאירועים.
התכונות השימושיות של יומן Google כוללות:
שיתוף יומנים עם חברי הצוות ועם משתמשים אחרים כדי לבדוק זמינות
פריסת היומנים של חברי הצוות בתצוגה אחת כדי למצוא זמן שבו כולם פנויים
שימוש ביישום הנייד או סנכרון עם היומן המובנה בהתקנים ניידים
פרסום יומנים באינטרנט, ושילובם ב-Sites
העברה קלה מ-Exchange, אאוטלוק, או לוח שנה (יישום), או מקובצי .ics ו-.csv
ב-15 במאי 2013, Google הכריזה על כך שכלי חדש לכתיבת הודעות טקסט ולניהול שיחות קוליות ושיחות צ'אט החליף שירותים כגון Google Talk, Google Voice, ו-Google+ Hangouts.
הכלי החדש, הידוע בשם Hangouts, מאפשר לעד 10 אנשים המשתמשים בגרסה ללקוחות פרטיים ולעד 15 אנשים המשתמשים בגרסה ללקוחות עסקיים להצטרף לשיחות מהמחשב או מההתקן הנייד שלהם.
משתמשים יכולים לשתף את המסכים שלהם, להציג פרויקטים ולעבוד עליהם יחד.
השירות Hangouts On Air מאפשר לאנשים להזרים שידורים בזמן אמת ל-Google+, ל-YouTube ולאתר האינטרנט שלהם.
הגרסה של Hangouts שהייתה כלולה ב- Google Apps for Work תומכת בעד 15 משתתפים, ומנהלי מערכת יכולים להגביל את Hangouts לשימושם של האנשים הנמצאים באותו הדומיין, וכך להגביל את הגישה של משתתפים חיצוניים.
היישום Hangouts שומר את ההודעות המאוחסנות ברשת בענן של Google, ומציע אפשרות להשבית את ההיסטוריה אם אנשים לא רוצים שההודעות שלהם יישארו בהיסטוריה.
השילוב של Google+ שומר כל תמונה שאנשים משתפים אחד עם השני באלבום פרטי שניתן לשיתוף ב-Google+.
ב-30 ביולי 2014, Google הכריזה על כך שכל הלקוחות של G Suite יקבלו גישה ל-Hangouts, כולל אלו שאין ברשותם פרופיל Google+.
בנוסף, Google יצרה שותפות כדי לפעול בשילוב עם ספקים אחרים של שיחות צ'אט בווידאו - כגון Blue Jeans Network ו-Intercall.
גוגל הכריזה גם על כך שתנאי השימוש שחלים על מוצרי G Suite אחרים, כגון Gmail ו־Drive, יחולו גם על Hangouts.
הלקוחות של G Suite מקבלים גם תמיכה בטלפון 24 שעות, 7 ימים בשבוע לשימוש ב-Hangouts, זמן פעילות מובטח בשיעור של 99.9% והסמכת ISO27001 ו-SOC 2.
ב-19 בדצמבר 2014, Google הכריזה בפוסט של Google+ על החזרתה של אחת התכונות המבוקשות ביותר של Hangouts ב-Gmail.
כעת, מנהלי המערכת של G Suite יכולים לשלוט בהצגת הודעות הסטטוס באופן פנימי בלבד.
שירות הרשת החברתית המקוונת של Google, Google+, שהושק ב-28 ביוני 2011, כגרסת ניסיון הניתנת לאחר הזמנה בלבד.
המתעניינים בתחום הצהירו על שירות זה כעל הניסיון האחרון של Google להציג אתגר לענק הרשתות החברתיות Facebook.
בעוד ש-Google+ עקפה מאז את טוויטר והפכה לרשת החברתית השנייה בגודלה בעולם לאחר Facebook, היא גרפה ביקורות על כך שהיא אכזבה את משתמשיה ולא הצליחה ליצור תנועת הפניות.
ב-27 באוקטובר 2011, Google הודיעה על כך ש-Google+ זמינה כעת לאנשים המעוניינים להשתמש ב-Google Apps בלימודים, בעבודה ובבית.
ב-29 באוגוסט 2012, Google הודיעה על כך שלאחר קבלת משוב מלקוחות עסקיים שהשתתפו בתוכנית ניסיון, הם התאימו את התכונות של Google+ לשימוש בארגונים.
תכונות אלה כוללות שיתוף פרטי בתוך ארגונים ופקדי ניהול המגבילים את היכולת להציג פרופילים ופוסטים.
ב-5 בנובמבר 2013, Google הוסיפה שכבת אבטחה נוספת עבור קהילות מוגבלות, כך שרק אנשים העובדים בארגון יכלו להצטרף.
כעת, מנהלי המערכת יכולים להגדיר ברירת מחדל עבור קהילות מוגבלות ולבחור מתי אנשים מחוץ לארגון יכולים להצטרף.
Google+, בהיותה רשת עסקית, קיבלה ביקורות מעורבות החל מהתייחסות לתכונותיה, המסייעות לעסקים קטנים להתבלט ברשת וכלה בהתייחסות לכך שהיא הטעתה אנשים כתוצאה מהמיתוג שלה ולתפקידה החשוב באסטרטגיית שיווק ברשתות חברתיות עבור עסקים.
מאמרים רבים ברשת מדגישים ש-Google+ מסייעת לעסקים בכל הנוגע לדירוג תוצאות החיפוש שלהם ב-Google משום שהפוסטים והשיתופים של Google+ נרשמים באופן מידי באינדקס על ידי Google.
כספת, שירות של העברה לארכיון ו-eDiscovery שזמין באופן בלעדי ללקוחות של G Suite, הוצגה ב-במרץ 28, 2012. הכספת מאפשרת ללקוחות למצוא ולשמור הודעות דואר אלקטרוני שיכולות להיות רלוונטיות לתביעה משפטית.
נוסף על כך, שירות זה מסייע להם לנהל נתונים עסקיים למטרות המשכיות, תאימות וציות לתקנות.
נכון ל-25 ביוני 2014, הלקוחות של כספת יכולים גם לחפש, להציג בתצוגה מקדימה ולייצא את הקבצים של.
הכספת כלולה ב-G Suite Business עם נפח אחסון בלתי מוגבל, והיא זמינה בעלות של $10 למשתמש לחודש.
כאשר לקוחות פוטנציאליים נרשמים ל-G Suite, הם מקבלים גרסת ניסיון למשך 30 יום המיועדת לעד 10 משתמשים.
לאחר שתוקפה של גרסת הניסיון יפוג, הם יוכלו לבחור בין תוכנית שנתית במחיר של $50 למשתמש לשנה או בתוכנית גמישה בעלות של $5 למשתמש לחודש או $60/לשנה.
שתי התוכניות מציעות תוכנית חיוב על בסיס חודשי.
במסגרת התוכנית הגמישה, ללקוחות יש אפשרות להוסיף אחסון ללא הגבלה וכספת בעלות חודשית כוללת של $12 למשתמש.
באשר לארגונים המונים פחות מחמישה משתמשים, נפח האחסון מוגבל ל-1TB למשתמש במסגרת אפשרות זו.
Google הצהירה על כך שנתוני הלקוחות אינם נמצאים בבעלותה.
הנתונים נשמרים במרכזי הנתונים של Google, והגישה אליהם מוגבלת לצוות עובדים מצומצם.
הם אינם משתפים את הנתונים עם אחרים, והנתונים יישמרו כל עוד הדבר נדרש על ידי הלקוח, והלקוחות יכולים להוציא את הנתונים שלהם גם אם הם עוברים מ-G Suite לשירות אחר.
G Suite מציעה אבטחה ותאימות ברמת ארגון, לרבות תאימות לתקנים SSAE 16 / ISAE 3402 Type II, SOC 2-audit, הסמכת ISO 27001 והוא פועל בהתאם ל- Safe Harbor Privacy Principles (עקרונות הפרטיות של חוף מבטחים), ויכול לתמוך בדרישות ספציפיות לתעשייה כגון חוק ביטוח הבריאות – ניידות ואחריות (HIPAA).
לטענת Google, חוסמי ספאם משולבים ב-G Suite באמצעות בדיקת נגיפים מובנית ובדיקת מסמכים לפני שהמשתמשים יכולים להוריד הודעה.
Google מבטיחה שכל הקבצים שהועלו ל-Drive מוצפנים, ושכל הודעת דואר אלקטרוני שנשלחת או מתקבלת מוצפנת בעת העברה פנימית בין מרכזי נתונים.
בפוסט שפורסם בבלוג, Google ציינה ש-G Suite מציעה התחייבויות חוזיות חזקות להגנה על פרטי הלקוח ושהיא אינה מציגה פרסומות או סורקת את פרטי הלקוח למטרות פרסום.
Google טוענת שלמעלה מ-5 מיליון משתמשים בכלים של G Suite, בגרסאות החינמיות או בכאלה שזמינות בתשלום.
לדברי אמיט סינג, נשיא Google for Work, 60% מהחברות המופיעות בדירוג החברות של כתב העת Fortune משתמשות בשירותי G Suite.
קהל הלקוחות מתפרס על פני מגוון רחב של תחומים ברחבי העולם והוא כולל את Uber, AllSaints, BuzzFeed, Design Within Reach, Virgin, PwC ועוד.
רבים מהלקוחות המשתמשים ב-Apps מופיעים בדף הלקוחות של Apps.
Google כוללת מערכת משווקים שמסייעים ללקוחות פוטנציאליים להתחיל בעבודה באמצעות G Suite.
ספריית 'שותפים' מסייעת לאנשים למצוא שותפים.
ב-10 במרץ 2014, Google השיקה תוכנית, המעניקה למפנה $15 על כל אדם שנרשם לתוכנית.
בתחילה, תוכנית זו הוצגה למשתמשים בארצות הברית ובקנדה.
על-פי הכתוב באותיות הקטנות של התוכנית ההפניה, אנשים יכולים להפנות מספר בלתי מוגבל של לקוחות, אך הם יזכו לתגמול על כל 100 המשתמשים הראשונים של הלקוח המשתתף בתוכנית ההפניה.
ב-4 בדצמבר 2014, Google הציגה את תוכנית השותפים של Google for Work and Education המסייעת לשותפים למכור, להעניק שירות ולהציע חידושים באמצעות חבילת המוצרים והפלטפורמות של Google for Work and Education.
G Suite Marketplace, שהושקה ב-2010 בשם Google Apps Marketplace, היא חנות מקוונת הכוללת יישומי ענן ממוקדי-עסק המשדרגים את הפונקציונליות של G Suite.
חנות ה-Marketplace מאפשרת למנהלי מערכת לחפש, לרכוש ולפרוס יישומי ענן משולבים וממוקדי-עסק.
חנות ה-Marketplace מאפשרת למפתחים לפתח יישומים, וכן למכור יישומים ושירותים באמצעותה.
ב-6 במרץ 2014, Google הודיעה שהלקוחות של Google Apps הוסיפו למעלה מ-200 מיליון התקנות מחנות ה-Marketplace מאז השקתה ב-2010.
ב-17 בספטמבר 2014, Google פרסמה פוסט בבלוג על כך שהעובדים יכולים להתקין יישומי צד שלישי מה-Marketplace ללא התערבות מנהלי מערכת.
G Suite קיבלה ביקורות חיוביות רבות ברשת עם דירוג ממוצע של 4–5 כוכבים בסולם של 5 כוכבים.
הביקורות משבחות את G Suite בשל העלות האטרקטיבית, החבילה הכוללת את כל התכונות, ההתקנה הקלה והפעולה החלקה בכל ההתקנים המאפיינות אותו.
על-פי כמה ביקורות שליליות, התכונות של Google Apps, Google Presentations ו-Google Documents אינן מאפשרות יצירת מסמכים בעלי מראה מקצועי לעומת התכונות של Powerpoint ו-Microsoft Word.
המתחרה המרכזית של חבילת G Suite היא Microsoft Office 365—ההצעה מבוססת הענן של Microsoft עבור עסקים הכוללים מוצרים דומים.
כותבי ביקורות מקוונות חלוקים בנוגע לשאלה איזו חבילה כוללת הצעה טובה יותר.
על-פי הביקורות, ל-G Suite ול-Microsoft 365 יש דירוגים דומים אך תכונות שונות בעליל.
ההבדלים המרכזיים הם תוכנית התמחור, שטח האחסון ומספר התכונות.
Microsoft 365 מציעה מספר רב יותר של תכונות לעומת G Suite, אך לעיתים קרובות לא נעשה שימוש ברבות מהן.
Google אינה מפרסמת מספרים המעידים על הרווחים או המשתמשים שלה, ובכך מקשה על המבקרים להשוות בין מידת הצלחתה של G Suite וזו של Microsoft Office.
נכון לאוקטובר 2014, Microsoft מונה 7 מיליון משתמשים במוצר Office 365 והמספר גדל ב-25% ברבעון האחרון.
נוסף כל כך, Microsoft הכריזה על הענקת שטח אחסון ללא הגבלה ללקוחות שרוכשים את גרסת הענן של Microsoft Office 365.
נכון לעכשיו, אין מוצרי סטארט אפ שמתחרים בחבילת G Suite משום שעלות התחרות במוצר אחד, כגון דואר אלקטרוני, גבוהה מדי וההזדמנות להכנסות קשה להשגה.
הודות לתכונות החדשות כגון יחידות SKU, יישומים עם אחסון ללא הגבלה וכספת, G Suite משכה מתחרים חדשים - Box, Dropbox ו-OneDrive.
G Suite היא חלק ממוצרים רבים אחרים הכלולים במוצרי Google המיועדים לעבודה.
מוצרים אלה כוללים את Google Cloud Platform, את מנוע החיפוש גוגל לעבודה, את גוגל מפות לעבודה ואת Google Chrome לעבודה.
ארגז הכלים של גוגל הוא פרויקט קוד פתוח של חברת גוגל הכולל סט כלים המאפשר למפתחי אינטרנט ליצור ולתחזק אפליקציות מורכבות הכתובות בשפת ג'אווה.
בעזרת סט הכלים ניתן ליצור ממשק משתמש לדפדפן ב-HTML ו-Javascript (באמצעות Ajax) מתוך קוד ג'אווה.
מלבד מספר מצומצם של ספריות, כל קובץ ממקור ג'אווה יכול להיבנות על כל פלטפורמה נתמכת בעזרת הכלים האוטומטיים של ארגז הכלים.
המוצר מופץ תחת רישיון אפאצ'י גרסה 2.0.
GWT שם דגש על פתרונות יעילים לאתגרי Ajax חוזרים כמו הפעלת פרוצדורות א-סינכרוניות, ניהול סימניות, היסטוריית דפדפן, התאמה למדינות אחרות (בינלאומיות) ונגישות לכל סוגי הדפדפנים.
באוגוסט 2010 רכשה גוגל את חברת Instantiations, חברה הידועה בשל פיתוחיה עבור סביבת העבודה Eclipse, הכוללת את המעצב של ארגז הכלים אשר מאוחד כעת עם כלי פיתוח נוסף בשם Google plugin for Eclipse.
עם כניסתה של Dart (שפת תכנות מבית גוגל), גוגל הרגיעה את קהילת המשתמשים ב-GWT שארגז הכלים ימשיך להיתמך בעתיד הקרוב, אך רמזה גם על התקרבות אפשרית בין שני עזרי הפיתוח שלה.עם זאת, אנשי גוגל הודו שמספר מהנדסים שעבדו בעבר על ארגז הכלים עובדים כעת על Dart.
על ידי שימוש ב-GWT, מפתחים יכולים לפתח ולהפחית את כמות הבאגים ביישומי Ajax בשפת Java באמצעות כלי פיתוח לבחירתם.
מהדר הנתונים של GWT מתרגם את יישומי ה-Java לקבצים עצמאיים של JavaScript שיכולים להיות מעורבלים או אופטימליים.
GWT לא סובב רק סביב תכנות עצמאי; מדובר בסט כלים כללי לבניית כל סוג של תפקוד גבוה בשפת JavaScript.
בפרזנטציות שונות מפתחי GWT מדגישים שהארגז איננו עוד ספריית Ajax.
פילוסופיה זו לעיתים מפתיעה משתמשים חדשים ב-GWT שמצפים מהתוכנה לספק להם עבודת מסגרת מלאה, ואכן, הרבה החלטות אדריכליות נשארות לחלוטין בידי המפתח.
הצהרת הכוונות של GWT מבהירה ומפרטת את התפקיד הפילוסופי של התוכנה אל מול תפקידו של המפתח.
היסטוריית דפדפן היא דוגמה לכך: אף על פי ש-GWT שומר את היסטוריית המשתמש בדפדפן, הוא עדיין משאיר למפתח מקום להחליט כיצד למפות את ההיסטוריה למצבים אותם עוברת האפליקציה.
יישום GWT יכול לעבוד בשני מצבים:
מצב פיתוח (מצב מתארח, לשעבר) – היישום פועל בתור java bytecode בתוך java virtual machine.
מצב זה משמש בדרך כלל לפיתוח, תמיכה בהחלפה חמה של קוד (שינוי קוד ללא הפרעה למערכת) והוצאת באגים.
מצב הפקה (מצב אינטרנט, לשעבר) – היישום פועל בתור JavaScript ו-HTML טהור, שחובר ממקור ה-Java.
מצב זה משמש את המערכת כאשר היא מוכנה להפצה.
מספר תוספים בעלי קוד פתוח מאפשרים פיתוח GWT קל יותר בעזרת שימוש בסביבות תכנות ופיתוח אחרות (IDEs).
תוסף גוגל ל-eclipse מתמודד עם רוב המטלות של GWT בסביבה, הוא כולל יצירת פרויקטים, הגדרתם והרצתם.
המרכיבים העיקריים של GWT כוללים:
תרגום שפת תכנות Java לשפת תכנות של JavaScript.
מאפשר למפתחים להריץ ולהוציא לפועל יישומי פיתוח GWT במצב פיתוח (היישום פועל ב-Java ב-JVM ללא הידור לשפת JavaScript).
לפני גרסה 2.0, מצב "מתארח" ב-GWT סיפק דפדפן ייעודי לניפוי שגיאות בקוד של GWT.
בגרסה 2.0, דף האינטרנט שמדבאגים מורץ בתוך דפדפן רגיל.
מימוש הספריות הבסיסיות והשימושיות ביותר של Java ב-JavaScript (כמו רוב חבילות Java.lang וחלק מחבילות Java.util).
סט של ממשקים וכלים ליצירת ממשקי משתמש גרפיים (widgets).
מרכיבים של ממשקי משתמש גרפיים דינאמיים שניתנים לשימוש: מתכנתים יכולים להשתמש בסוגים שונים של ממשקים גרפיים שתוכננו מראש וחוסכים התנהגות דינאמית שלוקחת זמן רב, כמו לחצן גרור ושחרר או מבני עץ ויזואליים מתוחכמים.
תמיכה עבור ניפוי שגיאות בתוכנות Java
GWT מספק תמיכה מלאה ברוב הדפדפנים הפופולריים.
תמיכה עבור Html (בכפוף לשינויי API)
המפתח יכול לערבב בין JavaScript שכתב בתוך קוד Java בשימוש ממשק JSNI
תמיכה בשימוש APIs של גוגל ביישומי GWT.
המפתח יכול לעצב ולפתח את היישום שלו באופן מונחה עצמים טהור, היות שהוא משתמש ב-Java (במקום ב-JavaScript).
טעויות נפוצות ב-JavaScript, כמו טעויות כתיב או טעויות התאמה נתפסות בזמן ההידור.
ה-JavaScript שמעבד ה-GWT מפיק יכול להיות מותאם לקוד קל להבנה או למעורבל וקל להורדה.
מספר ספריות זמינות עבור GWT, על ידי גוגל וגורמים נוספים.
אלו מרחיבים את תכונות ה-GWT.
נכון לגרסה 2.4 (ספטמבר 2011), GWT מציע מספר יישומונים:
ממשקים גרפיים של GWT כוללים גם מספר לוחות:
המרחב הארגוני עושה שימוש נרחב ב-GWT בשל יכולותיו למנף טכנולוגיות ארגוניות נפוצות כגון Java ,אפאצ'י טומקט ,Eclipse ,אינטרנט אקספלורר, לוקליזציה וגלובליזציה.
קל לבחון יישומי אינטרנט עשירים (RIA) של GWT המבוססים על Java בעזרת שימוש בכלי JUnit קיימים שבודקים עבודת מסגרת וכיסוי קוד, לעומת יישומים גדולים הכתובים בשפת JavaScript.
כיוון ש-GWT מאפשר בזמן האיסוף אימות של תמונות, CCS ולוגיקה עסקית, הרבה פגמים נפוצים בפיתוח מתגלים אוטומטית ללא צורך בבדיקה ידנית שבדרך כלל נדרשת על ידי RIA's.
בעוד שבדרך כלל משתמשים בו ליישומים פנימיים ללא פרסומות, גוגל ציין שחלק ממוצריו מבוססים על, כגון:
חברות אחרות שמשתמשות ב-GWT רשומות ב-GWT Reference List.
פלטפורמה Vaadin עברה לשימוש ב-GWT בשנת 2013.
ב-8 בדצמבר 2009 גוגל השיקה את Google Web Toolkit 2.0 עם נותב מהירות.
גרסה 2.0 של GWT מציעה מספר תכונות חדשות, ביניהן:
במצב פיתוח (ידוע לשעבר בתור מצב מתארח מחוץ לתהליך,OOPHM) – לפני גרסה 2.0, מצב מתארח נהג לשבץ דפדפן מותאם שמאפשר להפעיל את גרסת ה-bytecode של היישום בזמן פיתוח.
עם גרסה 2.0, מצב מתארח, נקרא כיום "מצב מפתח", מאפשר שימוש בכל דפדפן (נתמך) בשביל לראות את הדף עובר דיבאגינג, באמצעות תוסף לדפדפן.
בין השאר מספק מצב הפיתוח את האפשרות לדבאג את האפליקציה במגוון סוגי פלטפורמות על ידי שימוש ב-TCP/IP.(לדוגמה, לדבאג על גבי אינטרנט אקספלורר בסביבת windows מתוך סביבת לינוקס).
פיצול קוד – בעזרת מתן של "נקודות פיצול" בקוד על ידי המפתח, מעבד ה-GWT יוכל לפצל את קוד ה-JavaScript למספר גושים קטנים במקום הורדה אחת גדולה.
דבר זה יוביל לזמן אתחול קצר יותר היות שגודל ההורדה ההתחלתי קטן.
ממשק משתמש – בעזרת שימוש בפורמט של XML, תכונה חדשה שמספק GWT היא ה-UiBinder המאפשר בנייה של עמוד ללא שימוש בקוד, מה שמאפשר הפרדה מלאה בין בניית UI לבין ביצוע הפעולות שמאחוריו.
איחוד משאבים – ממשק ה-ClientBundle יאפשר למשאבים מכל סוג (תמונות, CCS, טקסט, בינארי) להיות ארוזים יחד ומועברים בהורדה אחת.
כתוצאה מכך יהיו פחות העברות חד צדדיות לשרת וכך זמן המתנה נמוך יותר ליישום.
היות שמצב הפיתוח החדש הוריד את רוב פלטפורמות הקוד הספציפי, הגרסה החדשה תופץ כארכיון ייחודי, במקום כתמיכה אחת פר פלטפורמה כפי שקרה עם הגרסה הקודמת.
כמסגרת כללית ליצירת ממשקים גרפיים באינטרנט, GWT יכול לשמש גם כמסגרת ליצירת ממשקים גרפיים לסלולריים ולטאבלטים, או על ידי יצירת הממשקים הגרפיים הדרושים והאנימציות מאפס, או על ידי שימוש באחת המסגרות הסלולריות של GWT.
יישום HTML5 שנכתב בזכות GWT יכול להיות בעל זוויות נפרדות עבור סלולריים וטאבלטים.
מספר ספריות GWT לסלולרי נפוצות הן:
Google Views (מילולית: "גוגל - מבטים") היא אפליקציה שנועדה לשתף תמונות "מעוגנות גאוגרפית".
האפליקציה פותחה על ידי חברת גוגל והיא נועדה להצגת תמונות ו-Photo-Spheres.
האפליקציה מאפשרת למשתמשים להעלות תמונות רגילות ו-Photo-Spheres ולאחר שהמשתמש העלה את התמונות, אם התמונות עונות לקריטריונים מסוימים, הן יופיעו גם כ"אייקונים" על גבי "גוגל מפות" וככל הנראה, בעתיד, על גבי יישומים נוספים של "גוגל".
הקריטריון העיקרי ל"אישור" התמונות הוא שמדובר ב"תמונת נוף", תמונה שהנושא העיקרי שלה אינו אנשים, פרחים וכיוצא בזה ושאין בתמונה פגיעה במדיניות הפרטיות של גוגל.
לפני שהתמונות עולות לגוגל מפות, גוגל מסירה או מטשטשת מספרי רכב (ככל שיש כאלה בתמונות), פנים של אנשים וכיוצא בזה.
על פי הודעה של גוגל, האפליקציה בנויה על תשתית מתקדמת, היא נועדה לתמוך את תפוצת ה"סמארטפונים" ואת העובדה שרוב התמונות שמשתמשים כיום מעלים - מכילות כבר תיוג גאוגרפי מראש (כלומר, הן "מעוגנות גאוגרפית").
האפליקציה מיועדת גם לקלוט אליה את התמונות מאפליקציית פנורמיו, אם כי, נכון לאוקטובר 2014, עדיין מתנהל מאבק על הנושא.
רוב שטח המסך מוקדש להצגת תמונות - תמונות רגילות או Photo-Spheres.
את התמונות ניתן להציג לפי "סדר כרונולוגי של העלאת התמונה", "התמונות הנצפות ביותר", "תמונות עם תיוג גאוגרפי שהועברו כבר לגוגל תמונות", "תמונות ציבוריות עם תיוג גאוגרפי".
יתר שטח המסך מוקדש לתצוגת מפה שעל גביה ניתן לראות את מיקומן הגאוגרפי של התמונות השונות.
האפליקציה מאפשרת לחבר Photo-Spheres ל"קונסטלציות".
תכונה זו נועדה לאפשר לצופה, "ללכת" או "לנסוע" בתוך רצף של Photo-Spheres בדומה לתצוגה של גוגל תצוגת רחוב.
כדי שתכונה זו תהיה רלוונטית, המשתמש צריך לחבר רק Photo-Spheres שיש ביניהן "קשר עין" אופטי ובצורה שהכוון במרחב, מתאים למעברים.
ניתן גם לחבר את ה"קונסטלציה" לנקודות שבהן צולמו תמונות של גוגל תצוגת רחוב כך שהמשתמש יכול להמשיך "בנסיעה הווירטואלית" מתוך הקונסטלציה - ישירות אל גוגל תצוגת רחוב.
האפליקציה מאפשרת למשתמש הסופי ליצור "מרחב כיסוי" דומה לגוגל תצוגת רחוב, של אזורים אותם חברת גוגל לא כיסתה.
כך ניתן להעלות Photo-Spheres של מקומות סגורים כמו נפח פנימי של מוזיאונים או חנויות.
האפליקציה מתאימה לעסקים קטנים מכיוון שהיא מאפשרת להם להעלות את התמונות של הנתיב אל העסק או המכלול הפנימי של העסק - גם במקומות שבהן חברת גוגל לא נותנת שירות של גוגל תצוגת רחוב, בעיקר, מקומות כאלו שלגביהם אין לגוגל כיסוי צילומי.
ניתן להפנות את קהל היעד אל האפליקציה ישירות, על ידי שליחת קישור מתאים, או שהמשתמש יכול להיכנס לאפליקציה דרך גוגל תמונות ואולם שיטה זו מורכבת מעט.
משתמשי הקצה יכולים ליצור Photo-Spheres באמצעות מכשירי Nexus או באמצעות אפליקציית Photo-Sphere Camera הזמינה להורדה במכשירים עם מערכת הפעלה "אנדרואיד" או IOS.
יצירת Photo-Sphere בודד מצריכה כ-50 תמונות.
חלק מהמומחים והוגי הדעות, סבורים שגוגל משקיעה את כל המאמץ העצום בכיסוי אופטי של העולם מגובה כיסא הנהג - כתשתית ליכולת ניווט באמצעות טכנולוגיית "השוואת תמונת נוף" עבור מערך הרכבים האוטונומיים אותם היא מפתחת.
אם זה נכון, הרי שלגוגל יהיה נכס אדיר של תשתיות ניווט - אותו היא תוכל למכור לכל מי שיעשה שימוש בטכנולוגיה הזו, מצד אחד, ובמקביל, יהיה לה יתרון עצום מההיבט של יכולת לפרוש מערך כלי רכב אוטונומיים לכל מרחב שלגביו יש כיסוי של גוגל תצוגת רחוב.
כל נושא הכיסוי השיטתי של העולם באמצעות צילומים בעייתי מההיבט של פרטיות וגוגל נמצאת בדיון מתמיד עם הרשויות השונות כיצד לאפשר את השירות מצד אחד ולא לפגוע, יתר על המידה, בפרטיות מצד שני.
Gordita הוא שיר שהוקלט על ידי הזמרת הקולומביאנית שאקירה, בשיתוף הראפר הפוארטו ריקני קאל 13, מתוך אלבומה התשיעי, Sale el Sol.
השיר זכה להצלחה רבה כאשר ביציאתו נכנס אל המקום ה-10 במצעד השירים הלטיניים הדיגיטליים של בילבורד, בלי שיצא כסינגל רשמי מתוך האלבום.
השיר נכתב על ידי שאקירה וקאל 13, והופק על ידי שאקירה, קאל 13 וג'ון היל.
לאחר פרסום השיר, רנה התייחס אל שאקירה בריאיון ל-ABC ואמר כי: "נראה לי שהיא אמנית שעשתה דברים נהדרים כשהייתה "ילדה קטנה", והנושא של השיר זה בעצם מחווה טובה."
בספוטיפיי זכה השיר להצלחה רבה כאשר צבר למעלה מ-26 מיליון השמעות, למרות שכלל לא יצא כסינגל.
עם השיר הופיעה הזמרת בסך הכל 56 פעמים, והוא נכלל כחלק מרשימת השירים שאיתם הופיעה בכל המופעים שנכללו בסיבוב ההופעות החמישי שלה, "The Sun Comes Out World Tour".
בחלק מהמופעים קאל 13 הגיע ושר ביחד עם שאקירה את השיר.
בין היתר שרו השניים את השיר בפסטיבל רוק אין ריו.
ההופעה זכתה לסיקור תקשורתי רב, ובה נכחו כ-85 אלף אנשים בסך הכל.
ביוטיוב צברה ההופעה קרוב ל-15 מיליון צפיות.
Got 2 Luv U הוא סינגל שהוקלט על ידי הראפר הג'מייקני שון פול, ביחד עם הזמרת האמריקאית אלקסיס ג'ורדן.
השיר יצא לאור ב-19 ביולי 2011, כסינגל הראשון מתוך אלבומו השישי של שון פול, Tomahawk Technique.
עם יציאתו נכנס השיר אל המקום הראשון במצעד שבאוסטרליה, הראשון במצעד שבגרמניה, והראשון במצעד שבהולנד.
השיר נכתב על ידי שון פול, סטארגייט וראיין טדר, והוא הופק על ידי סטארגייט גם כן.
השיר הוא שיר אלקטרופופ, המשלב בתוכו גם את סגנון ה-R&B, אשר מאפיין כמה שירים נוספים מתוך אלבומו של פול.
תחילה, יצא השיר כסינגל בפורמט של הורדה דיגיטלית, ולאחר מכן הופץ בגרמניה גם בתקליטור פיזי.
הווידאו קליפ המלא שיצא לשיר צולם ב-29 באוגוסט 2011, בהארד-רוק קפה שבלאס וגאס ובמועדון לילה, השוכן ממול להארד-רוק קפה.
הקליפ בוים על ידי בן מור.
הקליפ פורסם ב-15 בספטמבר 2011, ועלה ליוטיוב בסמוך לכך.
בקליפ ניתן לראות את שון פול ואת אלקסיס ג'ורדן מבלים במועדון הלילה, ובין לבין ניתן לראות את פול, כאשר מאחוריו ניצב קיר בשלל צבעים, עם נורות צבעוניות.
לבסוף, ניתן לראות את השניים עולים על במה, ושרים את השיר.
נכון ל-20 ביולי 2018, מונה הצפיות של הקליפ עומד על כ-288 מיליון צפיות.
מקוםתאריםמכירותאוסטריה (IFPI Austria)זהב15,000אוסטרליה (ARIA)פלטינה70,000בריטניה (BPI)כסף200,000גרמניה (BVMI)פלטינה300,000ספרד (PROMUSICAE)זהב20,000שווייץ (IFPI Switzerland)פלטינה30,000
מדינהתאריך יציאהפורמטחברת תקליטיםמקורעולם19 ביולי 2011הורדה דיגיטליתאטלנטיקגרמניה16 בספטמבר 2011תקליטור
"Gorgeous" (בעברית: "יְפֵהפֶה") הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבומה השישי, Reputation.
השיר יצא לאור ב-12 בינואר 2018, על ידי חברת התקליטים ביג משין רקורדס, כסינגל שיווקי רשמי מתוך האלבום.
השיר הגיע למקום ה-13 במצעד הבילבורד הוט 100, וה-15 במצעד הסינגלים הבריטי.
השיר נכתב על ידי טיילור סוויפט, מקס מרטין ושלבאק והופק על ידי מרטין ושלבאק.
איגוד תעשיית ההקלטות האמריקאי העניק לשיר את תואר הזהב, על סך מכירות של כחצי מיליון עותקים בארצות הברית.
השיר הפך לאחד מהלהיטים המצליחים ביותר מהאלבום, כאשר דורג בעשרות מצעדים וקיבל תארים שונים ברחבי העולם.
טרם יצא הווידאו קליפ המלא של השיר, העלתה טיילור סוויפט ב-19 באוקטובר 2017, את האודיו הרשמי של השיר.
בנוסף לכך, ניתן לראות את מילותיו של השיר.
בין היתר, הופיעה סוויפט עם השיר במופע שהתקיים בשיקגו.
נכון לאפריל 2019, מונה הצפיות של הקליפ עומד על כ-100 מיליון צפיות.
כלפי השיר הופנו ביקורות חיוביות ומעורבות כאחד, תוך שברולינג סטון הוא דורג במקום ה-152 ברשימת "כל 206 השירים של טיילור סוויפט, לפי דירוג".
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות25רולינג סטוןכל 206 השירים של טיילור סוויפט, לפי דירוג152BuzzFeed167 השירים הטובים ביותר של טיילור סוויפט, לפי דירוג145NMEהשירים הטובים ביותר של טיילור סוויפט, לפי דירוג37Paste158 השירים הטובים ביותר של טיילור סוויפט, לפי דירוג51Vulture179 השירים הטובים ביותר של טיילור סוויפט, לפי דירוג56
"Gorgeous" בוצע באצטדיון מרצדס-בנץ באטלנטה, ג'ורג'יה, ב-29 באפריל 2023.
אזורתאריך יציאהפורמטחברת תקליטיםמקורכלל העולם20 באוקטובר 2017הזרמת מוזיקה • הורדה דיגיטליתביג משיןהממלכה המאוחדת12 בינואר 2018רדיו להיטים עכשוויים
"Goosebumps" הוא סינגל של הראפר האמריקאי טראוויס סקוט, בהשתתפות הראפר האמריקאי קנדריק לאמאר, אשר יצא לאור ב-13 בדצמבר 2016, כסינגל השלישי מתוך אלבום האולפן השני של סקוט, Birds in the Trap Sing McKnight, באמצעות חברות התקליטים גראנד האסטל רקורדס ואפיק רקורדס.
ב-12 באוקטובר 2018, הפסקול של סרט הקולנוע "השנאה שאתה נותן" כלל את השיר.
לאחר הוצאת השיר "The Scotts", יחד עם הראפר האמריקאי והשפעתו המוזיקלית של סקוט קיד קאדי באפריל 2020, השיר, ביחד עם "Sicko Mode", מתוך אלבום האולפן השלישי שלו, Astroworld, חוו התחדשות בהשמעות בסטרימינג ובמכירות, והשיגו הופעות בכורה או מיקומי שיא חדשים במספר מדינות, בהן אוסטרליה, צרפת, גרמניה, איטליה ושווייץ.
כשסקוט התראיין למגזין הבילבורד על אלבומו השני וכיצד נוצר החיבור בינו לבין לאמאר ב-"Goosebumps", אמר:
הווידאו קליפ של השיר פורסם ב-3 באפריל 2017 באופן בלעדי באפל מיוזיק.
הקליפ בוים על ידי BRTHR, שביים קליפ דומה באופיו לשירו של הזמר דה ויקנד, "Party Monster".
השיר הופיע לראשונה במקום ה-92 במצעד הבילבורד הוט 100, בשבוע של התאריך 24 בספטמבר 2016. לאחר מכן, נכנס השיר בשנית למצעד מספר פעמים והגיע בשיאו למקום ה-32 במצעד, ובכך הפך לשיר השלישי של סקוט שהגיע ל-40 הראשונים במצעד.
בינואר 2017 הוענק לשיר תואר הזהב על ידי איגוד תעשיית ההקלטות האמריקאי, על מכירות של למעלה מ-500,000 יחידות שקולות בארצות הברית.
ב-28 במרץ 2017 השיר זכה בתואר הפלטינה.
ב-21 בינואר 2017, טראוויס סקוט הופיע עם השיר בתוכנית "ג'ימי קימל לייב".
אזורתאריך יציאהפורמטחברות תקליטיםמקורארצות הברית13 בדצמבר 2016רדיו קצבי עכשוויגראנד האסטל • אפיק24 בינואר 2017רדיו להיטים עכשוויים
הזמרת האמריקאית סקיילר גריי הוציאה גרסת כיסוי לשיר עם מקצב מחודש ב-29 במאי 2020.
Googlebot (גוגלבוט) הוא זחלן רשת המיועד לאינטרנט שנבנה על ידי גוגל ומשמש את החברה.
הזחלן אוסף מסמכים ומידע מהאינטרנט במטרה לבנות אינדקס נרחב שעליו מתבסס מנוע החיפוש של Google.
שם זה משמש למעשה להתייחסות לשני זחלנים שונים של סורקי אינטרנט: האחד "גוגלבוט שולחני" (Googlebot Desktop המדמה משתמשי במחשבים נייחים) והשני "גוגלבוט נייד" (Googlebot Mobile המדמה משתמש ממכשיר נייד).
כל אתר אינטרנט ציבורי ככל הנראה יסרק על ידי "גוגלבוט שולחני" ו"גוגלבוט נייד".
עם זאת, גוגל הודיעה כי החל מספטמבר 2020 כל האתרים עברו לאינדקס ראשון במובייל, כלומר גוגל סורקת את האינטרנט באמצעות גוגלבוט של סמארטפון.
ניתן לזהות את סוג המשנה של הגוגלבוט על ידי הסתכלות על במחרוזת סוכן המשתמש שבבקשה.
עם זאת, שני סוגי הסורקים מצייתים לאותו אסימון (token) מוצר ((useent token)) ב־robots.txt, ולכן מפתח אינו יכול למקד באופן סלקטיבי לגוגלבוט ספציפי באמצעות robots.txt.
אם מנהל אתר מעוניין להגביל את המידע באתר שלו הזמין לגוגלבוט, או לזחלן רשת "תקני" אחר, הוא יכול לעשות זאת באמצעות הנחיות מתאימות בקובץ robots.txt או על ידי הוספת meta tag כזה: לדף האינטרנט.
בקשות גוגלבוט לשרתי HTTP ניתנות בדרך כלל לזיהוי באמצעות מחרוזת סוכן משתמש המכילה "Googlebot" וכתובת מארח המכילה "googlebot.com".
גוגלבוט עוקב אחר קישורי HREF וקישורי SRC.
ישנן הוכחות הולכות וגוברות שגוגלבוט יכול לבצע JavaScript ולנתח תוכן שנוצר גם משיחות Ajax.
ישנן מספר תיאוריות לגבי מידת ההתקדמות של יכולת הגוגלבוט לעבד JavaScript.
זחלן גוגלבוט משתמש בשירות עיבוד אתרים (WRS) המבוסס על מנוע עיבוד כרום.
גוגלבוט מגלה דפים על ידי צירוף כל הקישורים בכל דף שהוא מוצא.
לאחר מכן הוא עוקב אחר קישורים אלה לדפי אינטרנט אחרים.
לדפי אינטרנט חדשים חייבים להיות מקושרים מדפים מוכרים אחרים באינטרנט על מנת שיסרוק אותם ויאנדקס או לשלוח אותם ידנית על ידי מנהל האתר.
בעיה שמנהלי אתרים עם אחסון אתרים ברוחב פס נמוך ציינו בגוגלבוט כי הוא תופס רוחב פס גדול.
הדבר יכול לגרום לאתרים לחרוג ממגבלת רוחב הפס שלהם ולהסירם באופן זמני.
הדבר בעייתי במיוחד עבור אתרי מראה (mirror site) המאחסנים נתונים רבים.
גוגל מספקת קונסולת חיפוש (Search Console) המאפשרת לבעלי אתרים לצמצם את קצב הסריקה.
התדירות שבה גוגלבוט יסרוק אתר תלוי בתקציב הסריקה.
תקציב סריקה הוא הערכה של התדירות שבה אתר אינטרנט מתעדכן.
מבחינה טכנית, צוות הפיתוח של גוגלבוט (צוות סריקה ואינדקס) משתמש בכמה מונחים מוגדרים באופן פנימי כדי להשתלט על מה ש"תקציב סריקה" מייצג.
מאז מאי 2019, גוגלבוט משתמש במנוע העיבוד העדכני ביותר של Chromium, התומך בתכונות ECMAScript 6. זה יהפוך את הבוט לקצת יותר "ירוק עד" ויבטיח שהוא לא מסתמך על מנוע עיבוד מיושן בהשוואה ליכולות הדפדפן.
מדיאבוט (Mediabot) הוא סורק אינטרנט בו משתמשת גוגל לניתוח תוכן, כך ש־Google AdSense תוכל להציג פרסום רלוונטי מבחינת הקשר לדף אינטרנט.
מדיאבוט מזדהה עם מחרוזת סוכן המשתמש "Mediapartners-Google/2.1".
שלא כמו זחלנים אחרים, מדיאבוט אינו עוקב אחר קישורים לגלות כתובות אתרים חדשות הניתנות לסריקה, אלא רק ביקור בכתובות אתרים שכללו את קוד AdSense.
כאשר התוכן שוכן מאחורי התחברות, ניתן לתת לסורק כניסה כך שיוכל לסרוק תוכן מוגן.
Google Lively הייתה סביבה וירטואלית מבוססת אינטרנט שהופקה על ידי Google Inc.
פעילותה החלה ביולי 2008 והופסקה ב-31 בדצמבר 2008.
על מנת להשתמש בפלטפורמה נדרשה הורדה מיוחדת בדומה להורדת פלאש.
התוכנית תוכננה להיות משולבת עם האינטרנט וסיפקה דרך חדשה לגשת למידע.
הדבר התאפשר באמצעות הטמעת "חדרים" של Lively בכל דף אינטרנט HTML - מה שאומר שניתן לספק תוכן בפורמט דו־ממדי, ותקשורת סביב נושא התוכן בחדר תלת־ממדי ללא צורך להיכנס דרך תוכנה חיצונית.
מנהלת ההנדסה ניניאן וואנג פיקחה על פרויקט גוגל זה, המתואר ב"ניו יורק טיימס" על ידי בראד סטון:
עד 20 אנשים יכלו לשהות באותו החדר ולשוחח זה עם זה.
הטקסט הופיע בתוך בועות דיבור בסגנון מצויר על גבי האווטרים.
משתמשים יכלו לעצב סביבות וירטואליות משלהם ולתלות סרטוני YouTube ותמונות מ- Picasa, שירות התמונות של גוגל, על הקירות כאילו היו יצירות אמנות.
סטודנטים באוניברסיטת אריזונה סטייט בדקו את Lively במשך מספר חודשים.
גב' וואנג כתבה בפוסט בבלוג שהיא התחילה את Lively כפרויקט של 20 אחוז בהתייחסו לפילוסופיה של גוגל לפיה עובדים צריכים להקדיש יום אחד בשבוע לעבודה על פרויקטים מחוץ לאחריותם היומיומית.
בהשוואה ל-Second Life, העולם הווירטואלי המנוהל על ידי Linden Lab מסן פרנסיסקו, העולם של Lively קטן בהרבה.
גם בניגוד ל-Second Life, ב-Lively המשתמשים לא יכלו לקנות ולמכור מוצרים.
מכיוון שלא היה תוכן שנוצר על ידי משתמשים ב-Lively, פריטים כגון תסרוקות, ביגוד ורהיטים הוגבלו לקטלוג של בחירות מעוצבות מראש.
וואנג הציגה את המוצר שלה ב-8 ביולי 2008 עם הערה זו:
אם אתה נכנס לחדר Lively המוטמע בבלוג או באתר האהוב עליך, אתה יכול מיד להבין את סגנון החיים של יוצר החדר, רק על ידי התבוננות ברהיטים ובסביבה שהם בחרו.
אתה יכול גם לבטא את האישיות שלך על ידי התאמה אישית של המראה של הדמות שלך, מראה לאנשים מי אתה מבלי לומר מילה.
כמובן, אתה יכול לשוחח זה עם זה, ואתה יכול גם ליצור אינטראקציה באמצעות פעולות מונפשות.
גאדג'טים בחדרי Lively יכולים לרוץ גם על שולחן העבודה של משתמש דרך Google Desktop.
Googoosha (בעברית: גוגושה) הוא אלבום הבכורה של הפוליטיקאית והזמרת האוזבקית גוגושה.
בשנת 2006, קרימובה הוציאה את הווידאו קליפ הראשון שלה כשהיא שרה שיר בשם "Unutma Meni" ("אל תשכח אותי") בשם הבמה "Googoosha" ("גוגושה").
שש שנים לאחר מכן, הוחלט שהיא תקליט אלבום בכורה באורך מלא.
מתוך האלבום יצאו השירים המצליחים "Night", "" ו-"I'm Alive".
בדצמבר 2012, הוציאה גוגושה דואט עם השחקן הצרפתי ז'ראר דפארדיה.
במהלך ביקורו באוזבקיסטן, הסכים השחקן הצרפתי לככב בסרט אוזבקי.
גוגושה כתבה תסריט ל-The Theft of the White Cocoon, סיפור על מקורו של המשי המפורסם ממרכז אסיה; הסיפור מתרחש במאות ה-5 וה-6. סינגל הבכורה שלה, "Round Run", הופץ באפריל 2012, לצד רמיקסים שונים של די ג'יי וייט שאדו, ורייזר נ' גוידו מארצות הברית ומקס פאדייב מרוסיה.
ביוני 2012 הוציאה את Googoosha שלה בארצות הברית ובמדינות אחרות; הוא הועלה לאייטונס.
האלבום היה צפוי לצאת גם באסיה, רוסיה ומספר מדינות נוספות באירופה.
עם זאת, ביקורות שונות מטעם המבקרים השפיעו על ההפצה; בכך, נעצרה ללא וטרם המשיכה.
"Googoosha" הוא שיר שהוקלט על ידי המפיק המוזיקלי הרוסי מקסים פדייב.
גרסתו המצליחה של השיר, בשפה הרוסית "Гугуша" יצאה לאור ב-7 בפברואר 2020 בהוצאת חברת התקליטים MALFA.
עם זאת, הוא הופץ עשור וחצי קודם לכן, בגרסה בין-לאומית שהוקלטה בשפה האנגלית.
את הגרסה הבין-לאומית הוציא פדייב בשם "Googoosha" ובחלק מהמדינות גם בשם "Gugusha".
במרוצת השנים הוסבר כי את השיר כתב פדייב על הפוליטיקאית האוזבקית גולנרה קרימובה.
לאחר יציאתו של השיר בשנת 2011, הופצו עשרות גרסאות שונות שלו, כמו גם רמיקסים ומיקסים שונים.
בשנת 2011, הוציא מקסים פדייב את השיר לראשונה בגרסה בין-לאומית שהוקלטה בשפה האנגלית בלבד.
לאחר מכן, הופצו מספר גרסאות שונות של השיר, השונות באורכן כמו גם בלחן שלהן.
את השיר כתב פדייב לצד אולרה צריאבקינה והופק על ידו בהתאם.
לאחר יציאתו של השיר, נודע כי הוא נכתב על הפוליטיקאית האוזבקית גולנרה קרימובה, בתו הבכורה של אסלאם קרימוב, נשיא אוזבקיסטן משנת 1991 ועד מותו ב-2016. קרימובה ידועה בשם "גוגושה" ("Googoosha"), תחתיו הוציאה אלבום אולפן, באותו השם.
"Googoosha" עוקב אחרי כמיהה עזה של הכותב למושא אהבתו, אותה הוא משווה לגרם שמיים.
כמו כן, הוא מתאר בשיר את עיניה של מושא אהבתו כ"פתרון להכול".
פרק זמן לצאתו עלתה גרסתו הרוסית של השיר לרשת הזרמת המדיה ספוטיפיי, שם הצליחה לצבור למעלה מ-3.5 מיליון השמעות.
הווידאו קליפ הרשמי של הגרסה הרוסית לשיר פורסם ב-27 במרץ 2020, עשור וחצי לאחר יציאתו הרשמית.
הוא צולם בשחור-לבן ומורכב מסצנות בהן ניתן לראות אישה לובשת בורקה בצבע שחור וסצנות בהן ניתן לראות את פדייב מבצע את השיר.
הקונספט של השיר הוא סירה עשויה נייר, השטה על המים ואת האישה עוקבת אחריה.
בקליפ ישנה הדגשה של המים, כמו גם של חופים, אוקיינוסים, צמחייה והטבע ככלל.
נכון למרץ 2023 עומד מונה הצפיות של הקליפים על למעלה מ-60 מיליון צפיות.
אזורתאריך יציאהפורמטגרסהחברת תקליטיםמקורכלל העולם2011הזרמת מוזיקה • הורדה דיגיטלית"Googoosha"MALFA7 בפברואר 2020"Гугуша"
"Got Me Started" (בעברית: "גרמת לי להתחיל") הוא סינגל שהוקלט על ידי הזמר-יוצר האוסטרלי טרוי סיון.
השיר יצא לאור ב-20 בספטמבר 2023, על ידי חברות התקליטים EMI וקפיטול רקורדס, כסינגל השני מתוך אלבומו השלישי, Something to Give Each Other.
הוא כולל בתוכו סמפול של השיר "Shooting Stars", מאת הצמד האוסטרלי Bag Raiders .
עם יציאת השיר פורסם הווידאו קליפ הנלווה לו, שצולם בבנגקוק שבתאילנד, והוא כולל הופעת אורח של אמנית הדראג התאילנדית אנג'ל אנאנג .
פרסתאריךקטגוריהתוצאהמקורפרס המוזיקה של ARIA20 בנובמבר 2024שיר השנהפרס גראמי26 בינואר 2025הקלטת הדאנס פופ הטובה ביותר
גותיק (מאנגלית: Gothic) היא סדרת משחקי מחשב מסוגת משחקי תפקידים, שפותחה על ידי החברה Piranha bites והופצה על ידי חברת ההפצה הגרמנית JoWood.
בשנת 2001 יצא לאור המשחק הראשון שזכה להצלחה רבה בקרב שחקני משחקי התפקידים.
בשנת 2003 יצא המשחק השני ולאחר זמן קצר החברה הוציאה גם את התוסף למשחק השני.
בשנת 2006 יצא לאור הכותר השלישי בסדרה.
המשחק שייך לסוגת משחקי התפקידים הממוחשבים, כאשר היחוד שלו הוא בשיטת צבירת הניסיון של הדמויות.
במשחקים דומים, הדמות שאותה משחק השחקן מקבלת נקודות שמעידות על התפתחותה עם הבסת מפלצות או סיום משימות, ועל ידי צבירת נקודות אלו מתחזקת.
בגותיק, הנקודות מכונות "נקודות למידה" ובעזרתן ניתן ללמוד מדמויות אחרות בעולם תכונות.
המשחק מופעל במנוע גרפי תלת־ממדי, שפותח על ידי החברה.
עולם המשחק מזכיר את אירופה של ימי הביניים המלווה בקסמים, מפלצות ואפקטים בדיוניים.
בשנת 2023 יועברו שתי גרסאות של הסדרה לקונסולת Nintendo Switch.
THQ Nordic הכינה גרסה ניידת של הקוד המקורי של המשחק, בלעדי שיפורים או שינויים (אם כי עם מספר תיקונים רבים).
החלק הראשון בסדרה, Gothic Classic, יצא לאור ב-28 בספטמבר 2023. החלק השני, Gothic II Complete Classic, יחד עם ההרחבה Noc Kruka, יצא לאור ב-28 בנובמבר 2023.
Grace, שיצא לאור ב-23 באוגוסט 1994, היה אלבום הסטודיו המלא היחיד של הזמר והגיטריסט ג'ף באקלי.
אף על פי שהאלבום לא נחל תחילה הצלחה מסחרית, והגיע בדירוג השיא למקום ה-149 בדירוג 200 האלבומים הנמכרים ביותר בארצות הברית, היחס אליו השתנה בחלוף השנים והוא זכה לביקורות מהללות ברחבי העולם.
מספר מוזיקאים ידועים, בהם תום יורק מרדיוהד ומת'יו בלאמי ממיוז, מציינים את האלבום כמקור השפעה.
האלבום זכה לתשבחות מפי אמנים בולטים כגון ניל פירט מראש, ג'ימי פייג', רוברט פלאנט, פול מקרטני, דייוויד בואי, מוריסי ובוב דילן.
הגרסה של ג'ף באקלי ל-"Hallelujah" (הללויה) של לאונרד כהן הייתה לאחד משיריו המוכרים ביותר.
גרסה זו הושמעה בסדרות טלוויזיה ובסרטים אמריקאיים, בהם "הבית הלבן", "ה-O.C" ו"מחשבות פליליות".
במגזין Q Magazine דורג האלבום, על פי הצבעות הקוראים, במקום ה-75 ברשימת האלבומים הטובים ביותר בכל הזמנים.
אותה הצבעה נערכה שוב לקראת סוף שנת 2005, והפעם הוצב האלבום במקום ה-13. ב-2003 דורג "Grace" במקום ה-303 ברשימת "500 האלבומים הטובים ביותר בכל הזמנים" של מגזין רולינג סטון.
ב-2006 דירג מגזין מוג'ו את "Grace" כאלבום מספר 1 ברשימת "קלאסיקות רוק מודרניות של כל הזמנים".
הוא גם דורג כאלבום השני הכי אהוב על אוסטרליה ב-"My Favourite Album", ספיישל טלוויזיוני שהופק על ידי "Australian Broadcasting Corporation" ושודר ב-3 בדצמבר 2006. בשנת 2020 מגזין הרולינג סטון דירג את האלבום במקום ה-147 ברשימת 500 האלבומים הטובים ביותר בכל הזמנים המחודשת.
ג'ף באקלי - אורגן, dulcimer, גיטרה, מפוחית, הרמוניום, טאבלה, שירה
מאט ג'ונסון - הקשה, תופים, ויברפון
רשימת שירים - דיסק בונוס 2004 Legacy Edition
Got To Be There הוא אלבום הסולו הראשון של מייקל ג'קסון אשר יצא בהוצאת חברת התקליטים מוטאון רקורדס ב-24 בינואר 1972, כאשר ג'קסון היה בן 13 בלבד.
במקביל היה חבר בהרכב חמישיית הג'קסונים, עם ארבעת אחיו הגדולים.
השיר Got To Be There מקום 4 במצעד פופ ומקום 4 במצעד מוזיקת נשמה.
Rockin' Robin מקום 2 במצעד פופ ומקום 2 במצעד מוזיקת נשמה.
I Wanna Be Where You Are מקום 16 במצעד פופ ומקום 2 במצעד מוזיקת נשמה.
Grand Funk Railroad (גראנד פאנק ריילרוד) היא להקת רוק ופאנק אמריקנית שמכרה יותר מ-25 מיליון עותקים מאלבומיה.
הלהקה הגיעה לשיאה באמצע שנות השבעים עם הלהיט "We're An American Band" שהגיע למקום הראשון במצעד בילבורד.
הלהקה הוקמה בשנת 1969 על ידי מארק פרנר ודון ברוור מהלהקה "טרי נייט אנד דה פאק" בפלינט שבמישיגן.
טרי נייט הפך למנהל הלהקה והגה את שם הלהקה, על שם מסילת הברזל שעוברת במישיגן, אינדיאנה, אילינוי ואוהיו (Grand Trunk Western Railroad), בשילוב עם המילה פאנק, אחד הז'אנרים שאפיינו את הלהקה.
הלהקה הופיעה לראשונה בפסטיבל אטלנטה ב-1969 ואז חתמו חבריה על חוזה עם קפיטול רקורדס.
באוגוסט הוציאה הלהקה את אלבום הבכורה, "On Time", שזכה להצלחה רבה.
הסינגל הראשון, "מכונת זמן", שיר הנושא, הגיע למקום ה-47 במצעד בילבורד.
האלבום הבא של הלהקה, שיצא בדצמבר 1970, ונקרא "Grand Funk Railroad", ידוע בכינויו "האלבום האדום".
באותה שנה הם מכרו אלבומים רבים והפכו ללהקה חשובה בארצות הברית.
באלבום הבא של הלהקה, Closer To Home, שיצא ב-1970, נכלל אחד הלהיטים הגדולים ביותר של הלהקה, "I'm Your Captain", שהגיע למקום ה-22 בבילבורד.
האלבומים הבאים של הלהקה: Survival, E Pluribus Funk ו-Phoenix היו גם מוצלחים.
נייט ניסה לקדם את מכירותיו של האלבום Closer To Home ושילם מאה אלף דולר על תליית פוסטר של האלבום במדיסון סקוור.
לאחר מכן הלהקה פיטרה את נייט.
באמצע 1972 קיצרה הלהקה את שמה ל-Grand Funk.
הם החליטו לצרף קלידן, וביקשו גם מהגיטריסט האנגלי פיטר פרמפטון שיצטרף אליהם, אך הוא סירב.
באלבום Phoenix הלהקה חזרה לשורשים שלה, של רית'ם אנד בלוז.
בעזרת המפיק טוד ראנדגרן, נוצרו שני שיריה המוצלחים ביותר: We're An American Band ו-The Loco-Motion.
שני השירים הגיעו למקום ראשון בבילבורד.
We're An American Band מ-1973 ו-Shinin' On מ-1974 נחשבים למוצלחים ביותר של הלהקה.
הלהקה החליפה מפיק ולקחה את ג'ימי איינר ב-1975 וחזרו לשם הרגיל והמלא שלהם.
הלהקה הוציאה את האלבום "All the Girls in the World Beware!!!", שעל עטיפתו תמונות של ארנולד שוורצנגר ובובי קולומבו כשעל ראשיהם מולבשים ראשיהם של חברי הלהקה.
מאוחר יותר הם יצאו לסיבוב הופעות מצליח של האלבום שנקרא "Caught In the Act".
באלבום היו שני להיטים שהגיעו למקום גבוהים במצעדים: "Some Kind Of Wonderful" ו-"Bad Time".
ב-1976 הקליטה הלהקה את האלבום Born To Die, שהוא אחד לפני האחרון שלה.
באותה שנה הלהקה שיתפה פעולה עם המוזיקאי פרנק זאפה, שחידש את הרוחות בלהקה.
אחרי שסיימה להקליט את Good Singin', Good Playin', שהיה אלבומה האחרון, התפרקה הלהקה ב-1976, חזרה ב-1981 אך התפרקה שנית לאחר שנתיים, הלהקה חזרה שנית ב-1996 וקיימת עד היום.
Graduation (בעברית: סיום לימודים) הוא אלבום האולפן השלישי של אמן ההיפ הופ האמריקאי קניה וסט.
האלבום יצא לאור ב-11 בספטמבר 2007, וההקלטות לאלבום התקיימו במהלך 2005–2007 באולפני צ'אנג קינג וסוני מיוזיק בניו יורק, ובשני אולפנים בלוס אנג'לס.
האלבום הופק בעיקר על ידי וסט ו-DJ Toomp.
בין האמנים שמשתתפים בו ניתן למנות את מוס דף, טי פיין, דוולה, ליל ויין וכריס מרטין, סולן להקת קולדפליי.
האלבום ועטיפתו עוצבו על ידי האמן היפני טאקאשי מוראקאמי.
כשהוא מושפע בעיקר מלהקת הרוק האירית U2 ומהרכבי רוק מוזיקליים אחרים, וסט שילב צלילי סינתסייזר בייצור והפקת האלבום וטיפח בשיריו גם מוזיקה אלקטרונית, בעודו מסמפל מגוון רחב של אמנים וז'אנרים מוזיקליים.
לירית, "Graduation" הוא אלבום מופנם יותר לעומת קודמיו, כשוסט מקדיש הרבה מהאלבום לניתוח עצמו כשהוא מעביר השקפה אמביוולנטית שלו על התהילה והפרסום החדש שהשיג.
האלבום ממשיך את העיסוק בנושא הקולג' הקיים באלבומיו האחרים של וסט, The College Dropout ו-Late Registration.
בשבוע הראשון לצאתו, האלבום הגיע למקום הראשון במצעד הבילבורד 200, כשמכר מעל 957,000 עותקים.
תאריך השחרור של האלבום היה במקביל לשחרור אלבומו של הראפר 50 סנט, Curtis, ולפיכך זכו שני האלבומים לפרסום רב ושברו שיא במספר מכירות.
"Graduation" זכה לביקורות חיוביות מאוד מרוב מבקרי המוזיקה, וזכה לשבחים רבים ופרסים, ביניהם פרס גראמי בקטגוריית "אלבום הראפ הטוב ביותר".
"Graduation" מכר מעל 3,000,000 עותקים בארצות הברית.
מגזין הרולינג סטון דירגו את האלבום במקום ה-204 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.
"Graduation" הוא הפרק השלישי בטרילוגיית אלבומי הקולג' המתוכננת של וסט, שלאחר מכן סטה מנושא זה באלבום שאחריו, 808s & Heartbreak, עקב מספר אירועים סביב וסט שהשפיעו עליו רבות, כשהבולט ביניהם הוא מות אמו, דונדה וסט.
האלבום ממחיש אבולוציה ייחודית נוספת בסגנון המוזיקלי של וסט ובגישת הייצור וההפקה.
לאחר שבילה את השנה הקודמת בסיור ה-"Vertigo Tour" של U2, וסט הרגיש שקיבל השראה להלחין שירי ראפ "המנוניים" שיכולים לפעול ביעילות רבה יותר בתחומים גדולים.
על מנת להשיג את "מצב האצטדיון", שילב וסט סינתיסייזר בהפקת שירי ההיפ הופ באלבום, כשהשתמש גם במפעם איטי.
וסט ניסה ליצור מוזיקה אלקטרונית המושפעת מהמוזיקה של שנות ה-80'.
בנוסף ל-U2, שאב וסט השראה מוזיקלית מהרולינג סטונז ולד זפלין מבחינת לחן והתקדמות האקורד.
בנוסף, הרחיב וסט את הפלטה המוזיקלית שלו על ידי הימנעות מסמפול שירי ה-R&B והנשמה בצורה רגילה, ובמקום זאת ניצל מגוון אקלקטי יותר של אינטרפולציה מז'אנרים מוזיקליים, הכולל פופ רוק, הארד רוק, יורו דיסקו, אלקטרוניקה, סינת'פופ, רוק מתקדם, קראוטרוק, האוס ודאב.
וסט החל לעבוד על האלבום מיד לאחר יציאתו של אלבום הסטודיו השני שלו, Late Registration.
הוא תכנן שהאלבום יכיל 10 שירים, ו-3 מהשירים באלבום היו מוכנים כבר בסוף ספטמבר 2005. בהשוואה לאלבומיו הקודמים, "Graduation" כולל פחות זמרים אורחים.
מהאלבום יצאו 5 סינגלים, כשל-7 שירים מהאלבום יצאו וידאו קליפים.
בריאיון עם בילבורד הודיע וסט כי שיתף פעולה עם סולן קולדפליי כריס מרטין, וכי השיר Homecoming היה יכול להיות הסינגל המוביל מהאלבום.
שיתוף הפעולה בין השניים קרה בשנת 2006 בקונצרט באולפני אבי רוד, שם הם חלקו ג'אם סשן מאולתר.
אף על פי שהאלבום היה מיועד להיות ללא אמנים אורחים, וסט הזמין את הראפר מניו אורלינס, ליל ויין.
באותו זמן, שיתוף הפעולה בין השניים היה כאשר וסט השתתף בעבודת אלבומו של ויין, "Tha Carter III".
האלבום נפתח בנעימה דלילה עם השיר "Good Morning", כשבזמן השיר נשמעות ברקע הקשות של כלי מתכת, אז וסט מדקלם בפזמון את הצירוף "Good Morning", בעוד ברקע ישנה מנגינה שזורת סינתסייזר וסימפול ווקאלי מהשיר המפורסם "Someone Saved My Life Tonight" של אלטון ג'ון.
האלבום נמשך בשיר "Champion", שמכיל השפעה קלה של ג'אז פופ, כשהוא נמנע מחצוצרות לטובת קול דומה של סינתסייזר המציג פזמון קליל המסופק מסימפול השיר "Kid Charlemagne" של סטילי דן.
הוא מכיל גם קטע בסגנון רגאיי קצבי, שמבוצע על ידי קוני מיטשל מההרכב האלקטרוני האוסטרלי סניקי סאונד סיסטם.